Bukačkulu (fil'm)

Bukačkulu () om Francijan fil'm-komedii Žan-Pol' Bel'mondonke kahtes roliš. Ezmäine ozutez Francijas oli vl 1977, NSTÜ:s — vodel 1979 («Mosfil'm»-studijan dubläž).

 Süžet 
Mišel' Goše-kaskadör (Žan-Pol' Bel'mondo) ištub radmata professijan mödhe i otab mittušt taht tošt radod. Sen tagut hätken varastadud sajan vändan päiv i otand Džein Gardner-kaskadörnašt akaks ei olend sü pučindan täht äkkiližikš sadud radospäi, i ani tel merijannoks oluhased tuldas ajaden fil'mdandan lavudehe tehmaha kaskadöran trükad. Džein ei olend kursas edelpäi i sädi skandalad Mišelin edes hänen avton ohjastandan aigan. Nored putuiba avarijha, saiba äiluguižid travmoid i venuiba läžundkodiš. Džein okaib varulišt radod i oluhad spravitandan jäl'ghe.

Kacmata sajan kilha, Mišel' sab ližakast taričendad italižes režissöraspäi, kudamb tuli Francijha fil'mdamha ut torafil'mad. Mail'man tetab Bruno Ferrari-akt'or (Žan-Pol' Bel'mondon kahtenz' rol') vändab pärolid fil'mas, hän om millioniden naižid favorit i Mišelin pojav lujas. Taritas Mišelile dubliruida Brunod varuližiš scenoiš. Mišel' ecib Džeinad taričemha hänele radod fil'mas i löudab händast De Sen Pri-grafan zamkas, graf om noidustadud naižen čomudel i takaib otta Džeinad akaks. Džein andab hökkahtust ühtnemižele fil'mas Mišelinke vanhan sebrusen alusel. Fil'mdandan aigan naine zavodib vastata režissöran tarkust pahidoičemha ičeze endišt oluhad, sil-žo aigal Mišel' kävutab pojavut i ozutase Brunoks, miše tedištada Džeinan tahtoid.

Žan-Pol' Bel'mondo tegi fil'man kaskadöran trükoiden enambust iče, sai äiluguižid travmoid sen taguiči.

 Rolid 
 Mišel' Goše / Bruno Ferrari — Žan-Pol' Bel'mondo
 Džein Gardner — Rakel' Uelč
 Jasent — Šarl' Žerar
 Fil'man prodüser — Žul'jen Gijomar
 Serdžio Kampaneze — Al'do Mačone
 Doris — Deni Saval'
 Sen-Pri-graf — Raimon Žerom
 Džein Birkin-kinotähthaine — edestab ičtaze
 Džonni Hollidei-kinotähthaine — edestab ičtaze

 Homaičendad 

Kategorii:Francijan fil'mad
Kategorii:Komedijan fil'mad
Kategorii:Fil'mad kirjamišton mödhe
Kategorii:Vn 1977 fil'mad
Kategorii:Fil'mad francijan kelel